टॉप 100 जेईई एडवांस्ड रैंकर्स के लिए शुरू होगी 10 स्पेशल स्कॉलरशिप, हर छात्र को मिलेंगे 3 लाख
भारतीय प्रौद्योगिकी संस्थान,कानपुर ऑप 100 जेईई एडवांस्ड रैंकर्स के लिए 10 स्पेशल स्कॉलरशिप शुरू करने जा रहा है। यह स्कॉलरशिप आईआईटी कानपुर में उनके पढ़ने के दौरान ट्यूशन और रहने सहित सभी खर्चों को कवर करेगी। सिलेक्टेड स्टूडेंट्स को यूजी प्रोग्राम के सभी 4 वर्षों
भारतीय प्रौद्योगिकी संस्थान,कानपुर टॉप 100 जेईई एडवांस्ड रैंकर्स के लिए 10 स्पेशल स्कॉलरशिप शुरू करने जा रहा है। यह स्कॉलरशिप आईआईटी कानपुर में उनके पढ़ने के दौरान ट्यूशन और रहने सहित सभी खर्चों को कवर करेगी। सिलेक्टेड स्टूडेंट्स को यूजी प्रोग्राम के सभी 4 वर्षों के लिए स्कॉलरशिप दी जाएगी। इस दौरान छात्रों को 8.0 का न्यूनतम सीपीआई बनाए रखना होगा।
ये स्कॉलरशिप उन चुनिंदा छात्रों को दी जाएगी, जो 2023-24 सेशन में बीटेक/बीएस प्रोग्राम में एडमिशन लेंगे। मीडिया रिपोर्ट्स के अनुसार, आईआईटी कानपुर ने एक बयान में बताया कि हर छात्र को 3 लाख रुपये की वार्षिक स्कॉलरशिप दी जाएगी।
4 साल तक मिलेगी स्कॉलरशिप
जारी विज्ञप्ति के अनुसार, औसतन, आईआईटी में एक ग्रेजुएट स्टूडेंट अपने चार साल के बीटेक/बीएस प्रोग्राम के दौरान लगभग 12 लाख रुपये खर्च करता है। संस्थान का दावा है कि ट्यूशन फीस, आवास, परिवहन, किताबों से लेकर स्वास्थ्य बीमा तक छात्र की शैक्षिक यात्रा के हर पहलू का इन स्कॉलरशिप द्वारा ध्यान रखा जाएगा।
2021 में शुरू हुई स्कॉलरशिप प्रोसेस
आईआईटी कानपुर ने पूर्व छात्र लोकवीर कपूर के सपोर्ट से साल 2021 में पहली बार स्कॉलरशिप की शुरुआत की थी। यह स्कॉलरशिप छात्रों को इसलिए दी जा रही है ताकि एक भी मेधावी छात्र फायनेंस की कमी के चलते अपनी पढ़ाई से वंचित न रह जाए।
जोसा काउंसलिंग प्रोसेस जारी 
आईआईटी में एडमिशन के लिए जोसा काउंसलिंग प्रोसेस शुरू हो गई है। एडमिशन के लिए स्टूडेंट्स ऑफिशियल वेबसाइट josaa.nic.in के जरिए रजिस्ट्रेशन कर सकते हैं। रजिस्ट्रेशन करने की लास्ट डेट 28 जून 2023 है।